KTAM ประกาศจ่ายปันผล 3 กองทุน
KTAM มาแรงโชว์ประกาศจ่ายปันผล 3 กองทุน
25 ก.พ. 2564

นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า บริษัทยังมีข่าวดีให้นักลงทุนต่อเนื่องด้วยมติจ่ายเงินปันผลอีก 3 กองทุน โดยทั้ง 3 กองทุนนี้มีกำหนดวันขึ้นเครื่องหมาย XD และปิดสมุดทะเบียนพักการโอนหน่วยลงทุนในวันที่ 2 มีนาคม 2564 และกำหนดวันจ่ายเงินปันผลพร้อมกันในวันที่ 11 มีนาคม 2564 นี้ ประกอบด้วย
กองทุนเปิดเคแทม เวิลด์ พร็อพเพอร์ตี้ ฟันด์ (KT-PROPERTY) สำหรับรอบระยะเวลาบัญชี 1 กันยายน 2563 – 31 สิงหาคม 2564 สิ้นสุด ณ วันที่ 31 มกราคม 2564 จ่ายเงินปันผลในอัตรา 0.30 บาท ต่อหน่วย
กองทุนเปิดเคแทม อินเดีย อิควิตี้ ฟันด์ (KT-INDIA-D) สำหรับรอบระยะเวลาบัญชี 1 พฤศจิกายน 2563 – 31 ตุลาคม 2564 สิ้นสุด ณ วันที่ 31 มกราคม 2564 จ่ายเงินปันผลในอัตรา 0.65 บาท ต่อหน่วย
กองทุนเปิดเคแทม เจแปน อิควิตี้ ฟันด์ (KT-JAPAN-D) สำหรับรอบระยะเวลาบัญชี 1 กุมภาพันธ์ 2564 – 31 มกราคม 2565 สิ้นสุด ณ วันที่ 31 มกราคม 2564 จ่ายเงินปันผลในอัตรา 0.65 บาท ต่อหน่วย
ทั้งนี้ท่านสามารถดูประวัติการจ่ายเงินปันผลได้ที่ www.ktam.co.th หรือสอบถามข้อมูลเพิ่มเติมได้ที่ บลจ. กรุงไทย โทร. 0-2686-6100 กด 9 ในเวลาทำการ และธนาคารกรุงไทย จำกัด (มหาชน) ทุกสาขา และผู้สนับสนุนการขายหรือรับซื้อคืนหน่วยลงทุน (ถ้ามี)
ผู้ลงทุนต้องทำความเข้าใจลักษณะสินค้า เงื่อนไขผลตอบแทนและความเสี่ยง ก่อนตัดสินใจลงทุน / ผลการดำเนินงานในอดีต มิได้เป็นสิ่งยืนยันถึงผลการดำเนินงานในอนาคต